СТУДЭНТЫ 2-га і 3-га курсаў гістарычнага факультэта БДПУ 21 красавіка прынялі ўдзел у маштабнай міжнароднай акцыі Test of the Victory over Fascism (тэсціраванне на тэму перамогі над фашызмам). Яе мэта, па словах дэкана гістфака А. В. Касовіча, – стымуляваць у будучых гісторыкаў цікавасць да падзей Вялікай Айчыннай вайны і не дапусціць іх фальсіфікацыі. Удзельнікі акцыі, якія далі правільныя адказы на ўсе 20 пытанняў, атрымалі імянныя сертыфікаты.